फैक्ट चेक: पाकिस्तान को शाहरुख खान ने नहीं की 45 करोड़ रुपये की मदद - Fact check shah rukh khan did not donate rs 45 crore to pakistan tmov - AajTak
फैक्ट चेक: पाकिस्तान को शाहरुख खान ने नहीं की 45 करोड़ रुपये की मदद
वीडियो की शुरुआत में दिखाया जा रहा है कि सोशल मीडिया पर ये दावा वायरल है कि शाहरुख़ ने पाकिस्तान को 45 करोड़ रुपये की मदद की, लेकिन पूरा वीडियो देखे तो पता चलता है कि टीवी चैनल ने इस भी दावे को गलत बताया है.
अर्जुन डियोडिया [Edited By: समीर चटर्जी/सना जैदी]
नई दिल्ली, 19 फरवरी 2019, अपडेटेड 20 फरवरी 2019 13:21 IST
शाहरुख़ खान ने पाकिस्तान को गैस टैंकर त्रासदी में 45 करोड़ रुपये दान में दिए थे, लेकिन पुलवामा हमले में शहीदों के परिवार की मदद के लिए आगे नहीं आए. सोशल मीडिया पर वायरल एक वीडियो के जरिए यही दिखाने की कोशिश की जा रही है. वीडियो एक टीवी चैनल के किसी शो का है, जिसे बीच में से ही एडिट कर दिया गया है.
भारत का पैसा पाकिस्तान भेज रहा है शाहरुख खान pic.twitter.com/G8agCYWgzz
— Sandip Agarwal (@SandipA41027597) February 17, 2019
वीडियो के कैप्शन में शाहरुख की फिल्मों को बॉयकॉट करने की बात कही जा रही है.
इंडिया टुडे के एंटी फेक न्यूज वॉर रूम (AFWA) ने अपनी पड़ताल में पाया कि यह दावा भ्रामक है. दरअसल, यह अधूरा वीडियो है जिसे इस तरह से काटा गया कि सिर्फ झूठ ही दिखाई दे.
इस वीडियो को फेसबुक यूजर नवीन राजपूत सहित कई लोगो ने शेयर किया है. ट्विटर पर भी यह वीडियो खूब चर्चा में है.
शाहरूख खान ने पाकिस्तान को 45 crore donation दिया था.
पर जहाँ रहते हो वहाँ के #शहीद #जवानों के लिए कुछ भी नही है क्या ???
#Pulwama #PulwamaTerrorAttack #CRPFJawans #CRPFKashmirAttack #PulwamaRevenge #IndiaSeeksJustice
— Abhishek Patodi (@Abhishek_patodi) February 18, 2019
शाहदरुख खान जिंदा है या चल बसा !
पेशावर हमले के दौरान 5 करोड़ की धन राशि की मदद किया था !
आज 3 दिन होने को आया ,उनसे अभी तक संवेदना तक व्यक्त न किया ,
जिहाद सिर्फ बम फोड़ कर नहीं होता,पढ़े लिखे लोग शाहरुख जैसे भी जिहाद कर रहे अंदर ही अंदर
— Khushboo Sharma (@khushbootweet) February 18, 2019
जांच में हमें पता चला कि यह एक टीवी चैनल का एक शो है जिसमे वायरल वीडियो में किए गए दावों की पड़ताल की जाती है. हमें इस शो का पूरा वीडियो भी मिल गया है.
वीडियो की शुरुआत में दिखाया जा रहा है कि सोशल मीडिया पर ये दावा वायरल है कि शाहरुख़ ने पाकिस्तान को 45 करोड़ रुपये की मदद की, लेकिन पूरा वीडियो देखे तो पता चलता है कि टीवी चैनल ने इस भी दावे को गलत बताया है. वीडियो के साथ इस तरह से काटछांट की गई है जिससे सिर्फ वही हिस्सा दिखे जिसमें दावे किया जा रहा है. वायरल वीडियो वाले हिस्से को 1.40 मिनट पर देखा जा सकता है.
इस फ़र्ज़ी खबर पर ट्विटर पर एक हैशटैग #StopFakeNewsAgainstSRK भी ट्रेंड करना शुरू हो गया है.
अभिनेता शाहरुख़ खान ने ट्विटर पर पुलवामा आतंकी हमले पर अपनी संवेदना ज़ाहिर की थी.
हम आपको बता दें कि ऐसी अफवाह 2017 में वायरल हुई थी कि शाहरुख ने पाकिस्तान की मदद की है जो बाद में झूठी निकली.
दावा शाहरुख खान ने पाकिस्तान को गैस टैंकर त्रासदी में 45 करोड़ रूपये की मदद कीनिष्कर्षशाहरुख़ खान ने पाकिस्तान को ऐसी कोई मदद नहीं की.
शहीदों को श्रद्धांजलि देने नहीं पहुंचे विपक्षी नेता, ये दावा झूठा
सेना के जवानों को महबूबा ने भेजा था तिहाड़, ये दावा निकला झूठा
फैक्ट चेक: फगवाड़ा में आतंकवादियों की गिरफ्तारी का वीडियो फर्जी
फैक्ट चेक: 2 साल पुरानी तस्वीर को पुलवामा हमले से जोड़ कर रहे शेयर
फैक्ट चेक: बर्बरता भरे इस वीडियो का पुलवामा हमले से कोई संबंध नहीं